བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེ་མཆོག་གིས་རྒྱ་གར་རྒྱལ་ཡོངས་སློབ་ཕྲུག་ལྷན་ཚོགས་ཐེངས་ལྔ་པར་ཕྱི་ལོ་༢༠༡༥ཟླ་༡ཚེས་༡༢ཉིན་ཆོས་ལུགས་དང་འབྲེལ་བའི་དཀའ་རྙོག་སྐོར་གྱི་བརྗོད་གཞིའི་ཐོག་གསུང་བཤད་གནང་སྟེ།ཆོས་ལུགས་ཚང་མར་བྱམས་པ་དང་བརྩེ་བ།ཞི་བདེ་བཅས་ལ་སློབ་སྦྱོང་བྱེད་དགོས་པ་གཅིག་མཚུངས་གསུང་གི་ཡོད།ཆོས་ལུགས་ཕན་ཚུན་དབར་མཐུན་འབྲེལ་ཡོང་ཐབས་སུ་ཕན་ཚུན་དབར་གོ་བསྡུར་སྦྱང་བཤད་དང་།དག་སྣང་སྦྱོང་རེས་བྱེད་དགོས།བདག་ཉིད་ཆེན་པོ་གན་དྷིས་གསུངས་པའི་རྒྱ་གར་གྱི་ཆོས་ལུགས་ཚང་མར་འདྲ་མཉམ་བལྟ་རྒྱུའི་ཆོས་ལུགས་རིས་མེད་ཀྱི་ལྟ་གྲུབ་ནི་ཡང་དག་པ་ཞིག་ཡིན་ཞེས་གསུངས་ཡོད།།